﻿Shakespeare şi spectacolul românesc – o perspectivă doctorală Anca-Maria RUSU Rezumat: Există, în ultimii 20 de ani, o constantă Shakespeare, la dramaturgi şi critici, la regizori şi actori Revitalizarea studiilor shakespeariene, multitudinea exegezelor, a montărilor în varii geografii teatrale, a cercetărilor de tip doctoral nu constituie doar o reconsiderare a textelor, ci şi o tentativă de a le contemporaneiza Atari constatări şi multe alte reflecţii despre teatrul shakespearian şi despre diversitatea spectaculară la baza căreia a stat acesta au fost provocate de cercetarea doctorală a Antonellei Cornici asupra monologului shakespearian şi a diverselor sale variante scenice româneşti integrate spectacolelor circumscrise perioadei 1990-2015 Margareta Niculescu - Un portret dintr-un veac Anca Doina CIOBOTARU Rezumat: În ultimul veac, Teatrul românesc de păpuși nu doar a primit, ci a și dăruit lumii – eu as modifica partea asta Poate: „a daruit lumii spectacole novatoare, poetice, care au adus un suflu estetic nou ” Dacă răsfoiești Enciclopedia Mondială a Artei Marionetelor (prima editie publicata in limba franceza cu numele Encyclopedie Mondiale des arts de la marionnette si a doua editie publicata pe internet in limba engleza cu titlul World Encyclopedia of Puppetry Arts poți alfa mai multe informații despre istoria teatrului de păpuși, din România, decât bănuiești O istorie zbuciumată și – ca orice istorie – restructurată cu subiectivism Și pentru că, pe 19 august 2018, ca într-un dublu infinit verticalizat, Margareta Niculescu a plecat înspre stele; m-am reîntors la paginile 493 și 494 (din prima ediție), ca într-un pelerinaj Mă tot însoțește, de un timp, gândul de a mă apropia de ea, dincolo de prejudecăți, de mituri și subiectivisme Poate că m-a ajutat și Matei Brunul; umbrele își fac loc, ne urmăresc în orice breaslă, în orice timp, în orice loc Important este să vrei să te întorci către lumină, să te eliberezi, să nu uiți Factori determinanţi ai stilului păpuşăresc modern Raluca BUJOREANU-HUȚANU Rezumat: Indiferent de tipul de păpuşă sau marionetă, indiferent de zona în care s-a configurat o formă sau alta de spectacol păpuşăresc, particularităţile modului păpuşăresc de reprezentare au rămas valabile: întruchiparea unui erou într-un obiect cu elemente mai mult sau mai puţin mobile; comportamentul nonverbal al obiectului animat, pantomimă şi vorbire neinteligibilă; jocul păpuşarului subliniat de muzică sau cuvânt Zece neîmpliniri ale teatrului românesc Călin CIOBOTARI Rezumat: Orice sărbătorire este, sau ar trebui să fie, și un prilej de meditație asupra a ceea ce se sărbătorește Altfel, celebrarea rămâne la un nivel formal și lipsit de consistență Ce înseamnă o sută de ani de teatru românesc? O sumă de împliniri și neîmpliniri, o suită de satisfacții și insatisfacții, un cortegiu întreg de figuri a căror succesiune în timp poate descrie, mulțumitor, o istorie În cele ce urmează, încercăm să ne plasăm în capătul de aici și acum al acestei istorii, într- un azi neliniștitor ce se cere pus în discuție Ce am devenit noi, cei ce aplaudăm centenarul teatral? Ce ne lipsește, care ne sunt incompletitudinile? Lăsăm pe seama altora reverențele adânci, asumându-ne disconfortul discursului despre neîmplinire Teatrologia, noua școală de management cultural din România Ivona TĂTAR-VÎSTRAȘ Rezumat: Asistăm în zilele noastre la o schimbare de paradigmă în ceea ce privește statutul teatrologului în lumea teatrală românească Dacă, până de curând, teatrologia însemna jurnalism cultural, iată că acum acest lucru nu mai este suficient sau nu mai este atractiv pentru absolvenții de liceu Oferta educațională universitară din România s-a modificat tot mai mult în ultimii ani, în încercarea de a ține pasul cu cerințele pieței muncii, iar soluția a venit din sfera managementului cultural Fără excepție, toate facultățile de profil din țară acoperă noua direcție de studiu și cercetare În articolul de față ne-am propus să investigăm ofertele educaționale existente, tocmai pentru a înțelege și întregi noua imagine a teatrologului în România, imagine care, credem noi, va avea un impact tot mai mare asupra comunității teatrale naționale, modelată desigur, de noile direcții de studiu Primii pași ai profesionalizării baletului românesc Cristina TODI Rezumat: Acest articol își dorește să ofere câteva detalii legate de evoluția dansului în România Necesitatea abordării acestei teme se datorează faptului o mare parte dintre semenii noștri, își exprimă prin discursuri sterile teorii legate de istoria dansului autohton Deseori ignorat sau privit ca un gen facil care se asociează strict divertismentului, dansul își are rădăcinile în ADN nostru, iar minimalizarea importanței artei coregrafice privează umanitatea de rădăcinile sale existențiale Facerea lumii și alte întâmplări biblice în viziune teatrală postmodernă Cazul taborian al Variaţiunilor Goldberg şi interpretarea dată pe scena românească Ana-Magdalena PETRARU Rezumat: Personalitate complexă (romancier, dramaturg, scenarist, traducător), George Tabori, născut György Tábori la Budapesta în 1914, a marcat mai puțin spaţiul nord american unde şi petrecut douăzeci de ani din viaţă şi semnificativ pe cel german al secolului XX, sublimând cathartic, prin umorul său negru, experienţa tragică a holocaustului care i-a răpit aproape întreaga familie Cunoscut teatrului (postbelic) îndeosebi prin farsa antihitleristă Mein Kampf (1987) în calitate de autor, regizor și actor, Tabori a surprins până și publicul est german prin perspectiva deosebită, puțin familiară asupra istoriei1 Dacă Mein Kampf a fost prima piesă jucată pe scena românească, la Cluj, Die Goldberg- Variationen (1991), un real succes internaţional2, s-a păstrat sub acelaşi nume la sibianul Radu Stanca şi a devenit Goldberg Show la TNI Prin analiza evenimentelor biblice din piesă sub reflector postmodern, lucrarea de față se dorește un omagiu la contribuția autorului în subdomeniul filologic al bibliei și literaturii, consacrat prin deja clasicul Marele Cod al lui N Frye și studiile mai recente Sorana Țopa - un destin sub aripa timpului Carmen ANTOCHI Rezumat: În timpul primului război mondial, Iașul a jucat rolul de „capitală de război” a României Pe lângă structurile politico-economice, s-au mutat temporar în Iași Teatrele Naționale din București și Craiova, astfel încât, Iașiul a devenit și capitală culturală, renume pe care l-a păstrat până în zilele noastre În perioada interbelică, România a cunoscut o înflorire culturală fără precedent, o adevărată renaștere intelectuală, culturală și artistică sub influența curenților ce apar pe scenele europene În ciuda laurilor pe care i-a câștigat, numele artistei Sorana Țopa este prea puțin cunoscut Formată la școala de teatru ieșeană, remarcată și angajată la naționalul ieșean de către Marin Sadoveanu, promovata de către ulteriorii directori ai teatrului ieșean, i se oferă șansa de a studia la Paris împreună cu colegii de scenă Aurel și Maria Ghițescu Noi paradigme în antrenamentul actorului – atenția Cosmin MATEI Rezumat: Lucrarea de față descrie procesul parcurgerii unei etape pilot de căutări, intuitive și științifice, din dorința de a cunoaște ce anume corporalizăm atunci când simțim, empatizăm sau ne jucăm cu imaginarul, cu precădere în spațiul vocațional destinat formării actorilor Acest demers s-a constituit prin conlucrarea cu actorul și Prof Univ Dr András Hatházi, sub umbrela unui laborator teatral la care au participat studenții-actori ai secției maghiare, promoția 2016-2019 din cadrul Universității Babeș Bolyai, Facultatea de Teatru și Film, Cluj Napoca Obiectivul cercetării a fost dat de axiologia emoție/sentimente de emoție; inimă/sistem emoțional și creier/minte Deoarece dimensiunea socială, politică, antropologică și sentimentală a corpului uman a crescut, la fel au crescut și cerințele asupra actorilor Ca practicieni am considerat necesar ca antrenamentul actorului contemporan să beneficieze de observații științifice recente despre procesele bio-psiho-neuro-fiziologice ale corpului viu, astfel cercetarea s-a dezvoltat și în direcția elaborării unor exerciții care să anexeze noile informații pentru potențarea abilităților de joc, la nivel imaginar-corporal, cât și pentru atingerea unor parametrii echilibrați în ceea ce privește sănătatea și integritatea psihică, emoțională și corporală a lor, în special post-reprezentație Despre jurământul din casa Thaliei și Melpomenei Laura TERENTE Rezumat: Articolul aduce în actualitate ritualul depunerii jurământului profesorului, ritual prezent în sistemul educațional al mijlocului secolului al XIX- lea, până la jumătatea secolului al XX –lea Am considerat necesară transliterarea a două jurăminte (unul al lui Mihai Eminescu, celălalt al lui Antonie Cirillo), fiecare aparținând unuia dintre cele două secole, pentru a demonstra perpetuarea acestui ritual aproape 7 decenii, obigativitatea indeplinirii lui fiind nu doar un simplu act solemn, ci izvorăște din responsabilitate și conștiința valorilor eterne Teatrul lui „aici şi acum” Petronela-Ramona IACOBUȚE Rezumat: Cei care activează în teatrul zilelor noastre sunt extrem de conectaţi la real, la imediat, la aici şi acum Totul este extrem de viu, într-o continuă schimbare Temele multor puneri în scenă sunt atent documentate din realitate, teatrul documentar fiind, de altfel, o oglindă a societăţii contemporane După 1989, deşi anevoios, s-au făcut şi în ţara noastră pași dinspre tradiţie înspre modern, în artele spectacolului De altfel, după anul 2000, a apărut în România un nou val de regizori, unii dintre ei foarte promiţători Aceştia nu şi-au așteptat pasiv rândul la celebritate şi recunoaştere, ci mai degrabă au încercat să găsească răspunsuri legate de teatrul românesc al viitorului Şi, se pare că un posibil răspuns a fost construirea mişcării dramAcum Dintre artiştii fondatori ai mişcării dramAcum, cea mai activă este Gianina Cărbunariu, regizor şi dramaturg Cel mai recent spectacol al regizoarei Gianina Cărbunariu, Work in progress, o punere în scenă pe tema schimbării condițiilor de muncă a unor angajați cu vârste cuprinse între 20 și 35 de ani, bine documentată din cazuri reale, a avut premiera în 2018 Așteptându-l pe Interviu cu Prof univ dr Ciprian Huțanu – regizorul spectacolului Godot, Universitatea Națională de Arte George Enescu Iași Alexandra BANDAC Rezumat: Pe domnul profesor Huțanu îl știu din anul I de facultate și, deși nu l- am întâlnit la clasă, am admirat întotdeauna sclipirea din ochii studenților dumnealui atunci când povesteau despre repetițiile pentru examene ori spectacole Abia de curând, aflând că montează un spectacol după un text de Samuel Beckett, am îndrăznit să îl abordez pentru a-l „iscodi” în legătură cu autorul meu preferat, devenit de ceva timp subiect al unei cercetări doctorale, deci serioase Așa am descoperit un om pasionat, regizor, pedagog și actor, îmbinând cele trei ipostaze în mod firesc, cu oarecare modestie Un om generos, care mi-a permis să ridic (timid, ce-i drept) cortina atât de fragilă a laboratorului de creație al unui spectacol dificil, atât prin natura intrinsecă a teatrului de animație, ce implică rigori tehnice, cât și prin estetica abordării Mi s-a permis să asist la repetiții, să pun întrebări, să discut, să dezbat, să am îndoieli și, mai ales, să primesc un răspuns din partea omului din spate, cel care a gândit și simțit Godot -ul În rândurile ce urmează apar fragmente ale unui interviu - parte a cercetării mele teoretice asupra operei beckettiene și, poate, o oglindă subiectivă a unor frământări răsfrânte între spectator și creator HostelLand Boardgame teatral şi dialog social Alexandra-Ioana CANTEMIR Rezumat: Proiectul HostelLand Boardgame teatral este una dintre cele mai recente producţii ale Teatrului Fix din Iaşi, fiind realizat în parteneriat cu Asociaţia Addarta Articolul se va concentra pe metodele de lucru folosite în procesul de creaţie şi formula performativă la care am ajuns – formulă care se bazează pe câteva reguli ce ţin atât de principiile jocului de tip boardgame care a fost creat, cât ş i de modul în care se desfăş oară interacţiunea cu publicul Decizia regizorului Alex Iuraşcu de a structura spectacolul sub forma unui joc favorizează crearea unui context în care participarea publicului devine factorul de care depinde nu doar modul în care se desfăşoară spectacolul, ci însăşi posibilitatea desfăşurării acestuia Un demers riscant, s-ar putea spune, dar unul care, până în momentul actual, şi-a dovedit funcţionalitatea de fiecare dată Spectatorii trebuie să-şi asume statutul de actanţi, alături de performeri şi să treacă, treptat, de la rolul de jucători (activi sau pasivi) ai unui boardgame la cel de cetăţeni implicaţi într-o dezbatere asupra noilor legi care se emit întrun stat – statul independent, fictiv, numit „HostelLand”, comunitate formată din participanţii la boardgame Îmblânzirea monstrului prin teatru Valențele terapeutice ale teatrului pentru public tânăr Cazul Sibiu Diana NECHIT Rezumat: Acest articol își propune să demonstreze, pornind de la o mostră textuală și spectaculară de patru piese și montări scenice sibiene, amploarea pe care teatrul pentru public tânăr a căpătat-o în spațiul teatral românesc al ultimilor ani Pornind de la câteva trăsături generale ale acestui subgen teatral, ne propunem să subliniem conexiunile dintre temă, construcția personajelor și un anume grad de conștientizare, de terapie prin teatru, operate prin această formulă artistică În același timp, atenția noastră va fi centrată pe două montări scenice bazate pe textele Elisei Wilk (Avioane de hârtie și Pisica verde), la care se adaugă o adaptare pentru scenă a cărții scrise de Eleanor Estes, O sută de rochii, și spectacolul creat de Yann Verburgh, Regulile jocului Teatrul pentru publicul tânăr – 3 texte Mihai Ignat – Selma Dragoș – Andrei Ursu Cristi AVRAM Rezumat: Rândurile ce urmează sunt câteva impresii și gânduri cu privire la volumul Teatru pentru publicul tânăr – 3 texte, apărut la Editura Timpul, în octombrie 2018 Acesta reunește trei dramaturgi, Mihai Ignat, Selma Dragoș, Andrei Ursu, care au scris texte dedicate tinerilor de orice vârstă după cum Oltița Cîntec ne avertizează în prefață Piesele fac parte dintr-un program de rezidență, un parteneriat între trei instituții ieșene, fiind actuale și extrem de diferite Recenzia mea urmărește tocmai aceste aspecte legate de elementele de noutate aduse dramaturgiei românești, precum și o interpretare personală asupra mesajelor, situațiilor și personajelor Să facem cunoștință cu Joël Pommerat și teatrul pentru publicul tânăr Ioana PETCU Rezumat: S-a format o perioadă la Bouffe du Nord, sub îndrumarea lui Peter Brook A lucrat la Odéon-Théâtre de l'Europe și la Teatrul Național din Belgia Are propria companie privată, numită „Louis Brouillard” Pentru creația dramaturgică a fost premiat de Academia Franceză Alături de opera sa, acestea sunt unele dintre cele mai importante puncte din biografia autorului francez Joël Pommerat, puțin cunoscut publicului din România 